Meie aega jõudnud teated rahvapärasest kalendrist on segipaisat ja üksteisele vastukäivad. Üks tava on tihtigipääle laiali lagunend mitme tähtpäeva vahel, teinekord on üks tähtpäev endasse koondand töid-tegemisi, mis loogiliselt peaksid toimuma pikema aja jooksul. Pahatihi võib ühe ja sama tähtpäeva kohta olla ühes teates nõue mingit tööd teha, teises aga sedasama tegemist kategooriliselt keelatud.